Kitálal az énekesnő exférje!
Jessica Simpson retteghet, hiszen egykori férje, Nick Lachey önéletrajzi kötetet írt, melyben lerántja a leplet az énekesnő viselt dolgairól is.
Jessica Simpson évekkel ezelőtt valóságshow-ban mutatta meg esküvőjét és házasságuk első évét. A pár azóta már külön él, ám az egykori férj szemét csípi Jessica mostani viselkedése. A szintén zenész Nick Lachey júniusban jelenteti meg könyvét, melyben elárulja, hogy milyen hisztik vezettek a szakításukhoz. Nem elég, hogy a szőke énekesnő nem mozog otthonosan a konyhában, de minden étkezés külön tortúrát okozott számára. A meglehetősen finnyás hölgy mindenki étvágyát el tudta venni. Nick annyira bátor, hogy még a hálószobatitkokat is felfedi, melyekből kiderül, hogy a bombázó az ágyban leginkább egy döglött halhoz hasonlít, s kicsit sem tüzes.

Jessica Simpson egyelőre nem fűzött kommentárt a készülő műhöz, de az biztos, hogy nem ez lesz a kedvenc könyve...